《竹轩四章》
明代·霍韬

萧萧爰竹，倚天扫云。爰有云根，爰有清阴。播时清阴，覆于苍旻。

爰竹之下，有石有水。维石崔崔，维水瀰瀰。维水之枕，维石漱齿。

枕水洗耳，漱石砺齿。

爰竹之上，有鸾有凰。鸾食竹实，凤鸣竹冈。交交和音，大明之祥。

谁有爰竹，于鸣且翔。

爰竹之侧，谁构子之室。牖引竹风，牖引竹月。风清子襟，月凉子席。

维月与风，庶几今夕。亦有友朋，亦奏琴瑟。爰奏琴瑟，和鸣无斁。

于戏，维古之人之无斁。

作者简介：霍韬（1487年-1540年），字渭先，号兀崖，南海县石头乡（现属广东省佛山市石湾区澜石镇）霍族人。霍韬平生勤奋上进，广博多学，文人学士多称他为渭崖先生。嘉靖十九年（1540年），霍韬在京暴病逝世，享年54岁。明帝追封为太师太保。谥文敏，运葬于广东省增城县境风箱冈对面山上，并在乡内建祠祀奉（祠现存），后人对他和石肯乡梁储，西樵大同乡方献夫，同称为明代南海县的“三老阁”。霍韬学博才高，著作甚多，有《诗经注解》、《象山学辨》、《程周训释》等。今有《霍文敏公全集》传世。